Legal Document

Category: 644

Text:
39.ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 80361 της 21 Μαρτ. 1955/8 Αυγ. 1962 (ΦΕΚ Β΄ 278) Περί αυξήσεως από 1 Απρ. 1955 των εκ του Δημοσίου Ταμείου καταβαλλομένων συντάξεων κλπ. Δια πράξεως του Υπουργικού Συμβουλίου, τελούσης υπό δημοσίευσιν, αυξάνονται κατά 10% απο 1ης Απρ. 1955, πάσαι αι εκ του Δημοσίου Ταμείου καταβαλλόμεναι συντάξεις και τα βοηθήματα όλων των κατηγοριών συνταξιούχων και βοηθηματούχων του Δημοσίου ως και τα μετά των συντάξεων ή και αυτοτελώς καταβαλλόμενα επίδόματα. Η αύξησις θα καταβάλληται από 1ης Απρ. 1955 ομού μετά της συντάξεως άνευ της προσαγωγής υμίν δικαιολογητικού τινός προς αναγνώρισιν, έχοντες υπ’ όψει και τα κάτωθι παρεχομένας οδηγίας: 1.Οι μη υπαχθέντες εις τας διατάξεις του Α.Ν. 1854/1951 και λαμβάνοντες τυχόν εισέτι την προκαταβολήν 30% (RONEO 239/1950) δικαιούνται αυξήσεως επί της παλαιάς μετά ή άνευ επιδομάτων συντάξεως ουχί δε και επί της προκαταβολής. Της ως άνω αυξήσεως δικαιούνται και αι οικογένειαι εις ας καταβάλλεται επί τρίμηνον ή εξάμηνον η σύνταξις ή βοήθημα του αποβιώσαντος συνταξιούχου ή βοηθηματούχου και αι οικογένειαι εις ας καταβάλλεται το ήμισυ της συντάξεως του απαχθέντος υπό των συμμοριτών συνταξιούχου (RONEO 434/1946). 2.Η αύξησις θα υπολογισθή επί του ποσού της εις τας παρ’ ημίν ειδικά μητρώα και τους εξουσιοδοτικούς πίνακας πληρωμής αναγραφομένης συντάξεως ως αύτη διεμορφώθη μετά τας μέχρι τούδε γενομένας αυξήσεις, είτε οίκοθεν παρ’ υμών, είτε δια διαταγών της καθ’ ημάς Διευθύνσεως των Συντάξεων και θα προστεθή εις ταύτην, μεθ’ ης θ’ αποτελέση από 1 Απρ. 1955 την νέαν ηυξημένην σύνταξιν, ην και θα εγγράψητε εις το παρ’ υμίν ειδικόν μητρώον και τους εξουσιοδοτικούς πίνακας πληρωμής. Επίσης προκειμένου περί βοηθημάτων ή επιδομάτων η αύξησις θα υπολογισθή επί του εις τα παρ’ υμίν ειδικά μητρώα και εξουσιοδοτικούς πίνακας πληρωμής αναγραφομένου ποσού βοηθήματος ή επιδόματος ως ταύτα διεμορφώθησαν μετά τας μέχρι τούδε γενομένας αυξήσεις και θα προστεθή αύτη εις το βοήθημα ή επίδομα μεθ’ ου θ’ αποτελέση από 1 Απρ. 1955 το νέον ηυξημένον βοήθημα ή επίδομα, όπερ και θα εγγράψητε εις τα παρ’ υμίν ειδικά μητρώα και τους εξουσιοδοτικούς πίνακας πληρωμής. Η κατά την παρούσαν αύξησις δεν θα υπολογισθή επί των επιδομάτων οικογενειακών βαρών, εκ δραχ. 10 δια το πρώτον μέλος και δραχ. 5 δι’ έκαστον των επομένων δύο των καταβαλλομένων επί των πολεμικών συντάξεων. Οι λαμβάνοντες σύνταξιν κανοσθείσαν επί τη βάσει μισθού Υπουργού δικαιούνται της αυξήσεως 10% υπολογιζομένης επί της συντάξεως ως αύτη ηυξήθη δια του άρθρ. 2 της υπ’ αριθ. 1798 του 1954 πράξεως του Υπουργικού Συμβουλίου. Δοθέντος ότι δια της υπό έκδοσιν πράξεως του Υπουργικού Συμβουλίου, κυρωθησομένης νομοθετικώς, η επί των συντάξεων κράτησις του εδαφ. 2 του άρθρ. 78 του Α.Ν. 1854/1951 ως τούτο ετροποποιήθη δια του εδαφ. 8 του άρθρου μόνου του Νόμ. 2256 του 1952 θα ορίζηται από 1 Απρ. 1955, εις 6% δια τους λαμβάνοντας μηνιαίαν σύνταξιν μέχρι δραχ. 1056, εις 8% δια τους λαμβάνοντας μηνιαίαν σύνταξιν δραχ. 1057-1980 και εις 10% δια τους λαμβάνοντας μηνιαίαν σύνταξιν δραχ. 1981 και άνω, δεν προκύπτει περίπτωσις αλλαγής των ποσοστών κρατήσεως επί της ηυξημένης κατά 10% από 1 Απρ. 1955 συντάξεως, καθ’ όσον τα κατά τ’ ανωτέρω κλιμάκια κρατήσεων ωρίσθησαν ηυξημένα κατά 10% έναντι των αντιστοίχων προηγουμένων και συνεπώς δια της αυξήσεως των συντάξεων κατά 10% δεν επέρχεται μετάπτωσις εις έτερον κλιμάκιον κρατήσεως. 3.Το κατά την συγκεφαλαίωσιν του ποσού της ηυξημένης συντάξεως προκύπτον κλάσμα δραχμής παραλείπεται. 3.Επί μεταφοράς πληρωμής της συντάξεως κλπ. η οφειλομένη τυχόν από 1 Απρ. 1955 διαφορά θα καταβληθή παρά του Ταμείου εις ο μετεφέρθη η πληρωμή. 5.Το ανώτατον όριο μέχρι του οποίου επιτρέπεται η σύγχρονος καταβολή συντάξεως εκ του Δημοσίου Ταμείου και αποδοχών εις τους παρά ταις στρατιωτικαίς Υπηρεσίαις υπηρετούντας συνταξιούχους υπό την ιδιότητα των εργατοτεχνιτών δι’ ους εγκριθή δια της υπ’ αριθ. 266 της 31 Μαρτ. 1953 πράξεως του Υπουργικού Συμβουλίου η σύγχρονος καταβολή συντάξεως και αποδοχών ορίζεται από 1 Οκτ. 1954 εις δραχ. 2.000 και από 1 Απρ. 1955 εις δραχ. 2.200. Επίσης το κατά το εδαφ. 5 του άρθρ. 58 του Α.Ν. 1854/1951 όριον συντάξεως εκ του Δημοσίου Ταμείου και αποδοχών εκ Ν.Π.Δ.Δ. ή Τραπεζών εν γένει αυξάνεται από 1 Απρ. 1955 κατά 10%. 6.Εις απάσας τας διαταγάς της καθ’ ημάς Διευθύνσεως των Συντάξεων, αίτινες θα φέρωσι χρονολογίαν εκδόσεως μεταγενεστέραν της 31ης Μαρτίου ε.έ. και θα αφορώσι την αύξησιν ή μείωσιν του ποσού της συντάξεως, βοηθήματος ή επιδόματος συνεπεία οιασδήποτε μεταβολή ή την μεταφοράν πληρωμής της συντάξεως κλπ. θα αναγράφωνται τα ηυξημένα ποσά της συντάξεως κλπ. άνευ ειδικής περί τούτου μνείας. (Αντί για τη σελ. 90,13) Σελ. 90,13(α) Τεύχος 739-Σελ. 91 Πολιτικές και Στρατιωτικές Συντάξεις 29.Β.α.39